***ГОДИШЕН ОТЧЕТ***

 ***ЗА ДЕЙНОСТТА НА НАРОДНО ЧИТАЛИЩЕ***

 ***"ВЕЛКО АНГЕЛОВ - 1940"- с.ДРОПЛА***

 ***ЗА ПЕРИОДА 1.01.2019 - 31.12.2019 г.***

 *Годишният отчет на Народно читалище"Велко Ангелов - 1940" село Дропла отчита изпълнението на дейностите по годишната програма за развитие на читалищната дейност,разработена в изпълнение на чл.26а,ал.2 от Закона за народните читалища,културния календар и внесените отчети за дейноста му през 2019 г.*

 *В публичното пространство читалищата се приемат като пример за устойчива културна институция със мисия да съхранят и развиват традиционните цености на нацията.*

 *Читалището е единствения културен център на селото,който се грижи за разнообразяването на свободното време и културния живот на жителите му.Имайки предвид общото състояние на местната общност,проблемите и слабостите породени от външната среда/застаряване на населението,липсата на млади хора и училище,ограничения финансов ресурс и др./,се опитахме да преодолеем трудностите и да работим според условията.*

*Читалището е основен организатор,съорганизатор и участник във всички мероприятия на кметството,общината и местния бизнес.Главната ни цел бе насочена срещу масовостта,чрез включване на повече хора от местната общност с цел общуването и сплотяването им.Задачата на читалището бе да организира,да информира и разнообрази празника,а който желае да се влючи.Така големите национални и християнски празници да се превърнат в колективни,общоселски и общодостъпни.Със съдействие на кметството,пенсионерския клуб и детската градина тези празници се превърнаха в приятно и незабравимо преживяване за всички жители и гости на селото.*

*Читалището организира културната дейност и участва в празника на село Дропла - 6 май,организира Великденска работилничка и боядисване на яйца,Коледно-новогодишен концерт.В опита си да съхраним традициите съвместно с ДГ"Добруджанче" - детска коледарска група обиколи домовете и благослови стопаните им. Съвместно със "Сдружение за Балчик" и Международен фолклорен фестивал"Море от ритми" за втора поредна година се организира Международна фолклорна вечер с участието на състави от близките села,Полша и Украйна.*

*Съвместно с Детските градини на селата Дропла,Сенокос и Гурково организирахме пролетен "Бал на цветята" и посрещнахме с песни,танци и забавления първа пролет,за Денят на детето организирахме детски празник с клоун,рисунки върху асфалт,магическо шоу,игри и танци,организирахме и "Бал на чудовищата",като запознахме децата с празниците на други народи и религии. Съвместно с пенсионерски клуб,детска градина и жителите на селото бяха организирани и проведени следните мероприятия:*

 *- Бабинден с всички жени от местната общност*

 *- Трифон Зарезан - символично зарязване на лозята и избиране на цар на лозето*

 *- Свети Валентин - рецитал любовна лирика и концерт на групата за стари градски и шлагерни песни"Есенна въздишка"*

 *- Посрещане на баба Марта в детската градина*

 *- Ден на самодееца - среща с дългогодишните самодейки Агафия Радева и Стелка Илиева и спомени за дейноста на самодейните колективи през годините.*

 *- 3 март - празнична програма с възрожденски песни и стихове с участието на самодейците и децата от детската градина.*

 *- 8 март- поздрав на децата от ДГ"Добруджанче"с.Дропла към жените от с.Дропла и с.Кремена по случай празника.*

 *- Хумористична вечер"Светът е оцелял,защото се е смял" с участието на новосформираната група за хумористични песни"Веселите баби"*

 *- В Денят на Земята организирахме трудов ден в който се включиха и жителите на село Дропла.*

 *-24 май -Среща- разговор с учители-пенсионери от с.Дропла и празничен концерт-рецитал.*

 *-Откриване на детска лятна работилничка и занималня за децата от селото.*

 *- В пенсионерски клуб отпразнувахме Денят на възрастните хора съвместно с жителите на с.Дропла*

 *- Съвместно с фондация "Вигория" отбелязахме една година от поставяне на мемориалната плоча в памет на репресираните жители от селото по време на румънската окупация.*

 *- Отбелязахме 85 годишния юбилей на нашата дългогодишна самодейка г-жа Агафия Радева,на тържеството присъстваха видни обществени личности от общината и областта.*

 *- Ден на християнското семейство - седянка*

 *- Коледно -Новогодишен концерт*

 *Във всички мероприятия активно участие вземат нашите самодейни колективи,които допринасят не само за доброто настроение на празника,но и допринасят за популяризиране на селото ни на фестивали и събори в общината,областта и страната.В нашето читалище съществува фолклорна група"Ален божур",група за стари градски и шлагени песни"Есенна въздишка",група за хумористични песни"Веселите баби",група за руски песни.През тази година техните участия и изяви донесоха много награди,медали,грамоти,дипломи и медали.*

*Участия на групите:*

 ***Група за хумористични песни"Веселите баби":*** *- фестивал"Голямата усмивка" гр.Генерал Тошево,обл.Добрич - грамота и парична награда*

***Фолклорна група"Ален божур":***

*-общински фестивал"Лазаровден"гр.Балчик,обл.Добрич - грамота и парична награда - фолклорен събор ''Среща на поколенията"с.Преселенци,общ.Генерал Тошево-грамота*

*- фолклорен фестивал"Гурково - пее и танцува" - грамота за групата,2-ро място и медал за дует Величка Милева и Атанаска Борисова*

*- 25-ти Международен фолкорен фестивал "Балкан фолк фест" гр.Варна - диплом и златен плакет*

*- фестивал"Надпяване на хората от третата възраст" гр.Балчик - грамота*

*- Национален фолклорен фестивал "От Тимок до Вита" с.Черни Вит,общ.Тетевен - 2-ро място за групата и индивидуален изпълнител Деница Дочева - поощрителна награда*

*- Международен фолклорен фестивал "Българско наследство" гр.Балчик - 3-то място за групата и дуета и поощрителна грамота за индивидуално изпълнение.*

*- фолклорен събор"Богородица" гр.Генерал Тошево - грамота и предметна награда*

*- Международен фолклорен фестивал "Море от ритми" гр.Балчик - 2 -ро място за дует Величка милева и Атанаска Борисова*

 ***Група за стари градски и шлагерни песни"Есенна въздишка":***

*- Национален фестивал за стари градски и шлагерни песни"Подари ми море" с.Крапец,общ.Шабла*

***Група за руски песни:*** *Участие във фестивала за руска песен"Улыбка" с.Дъбовик,общ.Генерал Тошево.*

*На територията на читалище"Велко Ангелов 1940" функционира и библиотека,която няма регистрация от 2013 г.при която сме все още имаме някои проблеми/актуализация на библиотечния фонд/,които се надяваме до средата на следващата календарна година да бъдат решени.Въпреки това работата на библиотеката протича нормално.За повечето млади хора останали на село четенето не е приоритет,затова търсим пътияа и начини да за превръщане на библиотеката в място не само за заемане и четене на книги,а място за общуване между млади и стари,получаване и обмен на информация по интересуващи населението въпроси .В библиотеката бяха проведени презентации,литературни четения,оформяха се кътове за бележити дати,ето и някой от тях:*

*- Презентация за рождението на Христо Ботев подготвена от децата от с.Дропла,ученици в ОУ"Г“С“Раковски"с.Сенокос.*

*- "Да си спомним за подвига на Васил Левски" -на гости в библиотеката на децата от ДГ"Добруджанче"с.Дропла.*

*- Изложба с творби на Ерих Кестнер по повод 120 г.от неговото рождение.*

*- Маратон на четенето с участие на децата жители на село Дропла и децата от детската градина*

*- Информационни табла и кътове*

*През 2019 г. общия брой на заетата литература за в къщи е 142 бр. литература ползвана в библиотеката 36 бр. читатели -46 бр.*

*През месец декември 2019 г.бе проведено Отчетно - изборно събрание на читалището,на което бе избрано ново читалищно настоятелство и проверителна комисия.*

*18.03.2020 г. изготвил:*

*С.Дропла / Стефка Димитрова-чит.секретар/*

 ***СПИСЪК***

 ***НА ЧИТАЛИЩНОТО НАСТОЯТЕЛСТВО И ПРОВЕРИТЕЛНАТА КОМИСИЯ НА НЧ"ВЕЛКО АНГЕЛО–1940"с.ДРОПЛА,общ.БАЛЧИК***

 *Читалищно настоятелство:*

*1.Николайчо Георгиев Маринов - Председател*

*2.Блага Кирилова Атанасова*

*3.Джейлям Петрова Расимова*

*4.Миряна Колева Стоянова*

*5.Светла Николова Димитрова*

 *Проверителна комисия:*

*1.Гюлтен Февзи Нофелова*

*2.Гинка Симеонова Господинова*

*3.Спаска Илиева Симеонова*